wannaphong/clean_thaiwikipedia huggingface dataset:
# เบน (ดีซีคอมิกส์)
เบน  เป็นตัวละครตัวร้ายในหนังสือการ์ตูนชุดของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน ปรากฏตัวครั้งแรกใน Batman: Vengeance of Bane #1 (มกราคม 1993) สร้างสรรค์โดย Chuck Dixon, Doug Moench และ Graham Nolan เป็นหนึ่งในศัตรูที่ฉลาดและมีพละกำลังมากที่สุดของแบทแมน เป็นที่รู้จักจากการที่สามารถหักหลังของแบทแมนได้ในเรื่องชุด Knightfall จนทำให้แบทแมนกลายเป็นคนพิการไปช่วงหนึ่ง ติดอันดับที่ 34 ใน 100 สุดยอดตัวร้ายจากหนังสือการ์ตูนตลอดกาลของ IGN

ในภาพยนตร์ แบทแมน อัศวินรัตติกาลผงาด ในปี 2012 เบน รับบทโดย ทอม ฮาร์ดี
# ลิซาร์ด (ตัวละคร)
เดอะลิซาร์ด  หรือชื่อจริง ด็อกเตอร์ เคอร์ติส "เคิร์ท" คอนเนอรส์  เป็นตัวละครตัวร้ายที่มีพลังพิเศษในหนังสือการ์ตูนชุดของสำนักพิมพ์มาร์เวลคอมิกส์ มีบทบาทหลักเป็นศัตรูของสไปเดอร์แมน ปรากฏตัวครั้งแรกใน The Amazing Spider-Man #6 (พฤศจิกายน 1963) สร้างสรรค์โดยสแตน ลี และ Steve Ditko

ประวัติ
ด็อกเตอร์ คอร์นเนอร์สได้ถูกระเบิดจนแขนขวาขาดไป เขาจึงได้หาทางสร้างแขนขึ้นมาใหม่โดยใช้ดีเอ็นเอของกิ้งก่าฉีดเข้าไปในร่างกาย แขนของเขาได้งอกกลับมาแต่การทดลอง ผิดพลาดทำให้เขากลายร่างเป็นอสุรกายทำลายบ้านเมือง แต่ต่อมาเขาก็ได้รับความช่วยเหลือจากสไปเดอร์-แมนทำให้คืนร่างเป็นเหมือนเดิมได้ และสไปเดอร์-แมนก็เคยขอความช่วยเหลือจากเขาให้ช่วยสร้างยาที่ทำให้แขนที่งอกออกมา4แขนเป็น6แขนหดกลับไปเหมือนเดิม 

บทบาทในภาพยนตร์
ลิซาร์ดมีบทบาทในภาพยนร์เรื่องดิ อะเมซิ่ง สไปเดอร์แมนรับบทโดยรีส อีวันส์ โดยดร.คอนเนอร์สเป็นนักวิทยาศาสตร์ของออสคอร์ปที่ด้วยเซรั่มของกิ้งก่า ซึ่งปีเตอร์ ปาร์คเกอร์ได้ให้สมการในการใช้เซรั่มของริชาร์ดปาร์คเกอร์ไป แต่สมการผิดพลาดทำให้ดร.คอร์นเนอร์สกลายเป็นอสุรกายบุกเมือง ปีเตอร์ได้ทำให้เขากลับร่างมาเป็นเหมือนเดิม และถูกจับเข้าคุกพิเศษในเวลาต่อมา...
# นาซีกูนิง
นาซีกูนิง  หรือ นาซีกูญิต  เป็นอาหารประเภทข้าวของอินโดนีเซีย ปรุงกับกะทิและขมิ้นHelen Agostino, Kathy Kiting, Asia Education Foundation, Indonesia Kaleidoscop, Curriculum Corporation, 1999, 59p. ISBN 1-86366-383-5Heinz Von Holzen, Wendy Hutton, Lother Arsana, The Food of Indonesia Tuttle Publishing, 1999, Page 62 ISBN 962-593-389-1 คำว่านาซีกูนิงแปลตรงตัวว่าข้าวสีเหลือง บางครั้งจะจัดเป็นรูปกรวยแหลมเรียกตุมเปิง ใช้ในโอกาสพิเศษเป็นเครื่องหมายของโชคดีและความมั่งคั่ง เครื่องเคียงที่นิยมรับประทานด้วยคือ ไข่เจียวฝอย มะพร้าวขูดผสมเครื่องเทศ อูรัป ปลาร้าผัดถั่วลิสง เต็มเปผัดกับซัมบัลและมันฝรั่ง ไก่ทอดแบบชวา ซัมบัลกุ้ง ปอดวัวทอด เนื้อวัวหรืออาหารทะเล บางครั้งกินกับข้าวเกรียบกุ้ง และแตงกวาหั่น
# สืบแสง พรหมบุญ
ผู้ช่วยศาสตราจารย์ สืบแสง พรหมบุญ (18 ธันวาคม พ.ศ. 2484 – 25 มีนาคม พ.ศ. 2555) อดีตนักวิชาการทางประวัติศาสตร์ นักการศึกษา และนักการเมืองชาวไทย

 ประวัติ 
สืบแสง เกิดเมื่อวันที่ 18 ธันวาคม พ.ศ. 2484 จบการศึกษาระดับประถมศึกษาจากโรงเรียนพิณพลราษฎร์ จังหวัดพิษณุโลก ระดับมัธยมศึกษาจากโรงเรียนกรุงเทพคริสเตียนวิทยาลัย ระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย (เกียรตินิยม) ปริญญาโทและปริญญาเอกจากมหาวิทยาลัยวิสคอนซิน ประเทศสหรัฐอเมริกา ด้วยทุนของมูลนิธิเอ็ดวาร์ด ดับเบิลยู เฮเซน และวิทยาลัยป้องกันราชอาณาจักรภาครัฐร่วมเอกชน รุ่นที่ 77 (วปรอ.377)

ด้านชีวิตครอบครัว สมรสกับ รองศาสตราจารย์ ดร.คุณหญิงสุมณฑา พรหมบุญ มีบุตรด้วยกันทั้งหมด 3 คนสืบแสง พรหมบุญ จากเดลินิวส์

ผศ.ดร.สืบแสง พรหมบุญ ถึงแก่อนิจกรรม เมื่อเวลา 02.00 น. วันที่ 25 มีนาคม พ.ศ. 2555 ด้วยอาการหัวใจล้มเหลว ขณะที่โดยสารรถแท็กซี่ สิริอายุได้ 71 ปี ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานน้ำหลวงอาบศพ ณ ศาลา 2 วัดมกุฎกษัตริยารามราชวรวิหาร และเสด็จพระราชดำเนินไปในการพระราชทานเพลิงศพ ณ เมรุวัดมกุฏกษัตริยารามราชวรวิหาร ในวันที่ 22 กรกฎาคม พ.ศ. 2555  ผศ.ดร.สืบแสง พรหมบุญ

 การทำงาน 
รับราชการโดยเริ่มจากการเป็นอาจารย์ประจำภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย และเป็นพระอาจารย์ถวายการสอนวิชาประวัติศาสตร์จีนแด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อครั้งที่ทรงเป็นนิสิตคณะอักษรศาสตร์ จุฬาลงกรณ์มหาวิทยาลัย และได้เป็นนายกสมาคมประวัติศาสตร์ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี ต่อมาได้ย้ายไปเป็นอาจารย์ประจำคณะศิลปศาสตร์ มหาวิทยาลัยธรรมศาสตร์ และได้เป็นคณบดีระหว่างปี พ.ศ. 2526-พ.ศ. 2528

ผศ.ดร.สืบแสง พรหมบุญ เป็นอาจารย์พิเศษในสาขาวิชาประวัติศาสตร์ ในหลายสถาบันการศึกษา และเป็นรองอธิการบดีฝ่ายวิชาการและยุทธศาสตร์องค์กร และอธิการบดีมหาวิทยาลัยรังสิต ในปี พ.ศ. 2538

ในทางด้านการศึกษา ได้เป็นผู้วางรากฐานการศึกษา โดยเฉพาะวิชาประวัติศาสตร์ในหลายสถาบัน เป็นกรรมการชำระประวัติศาสตร์ไทย และ ประธานคณะกรรมการสืบค้นประวัติศาสตร์ไทยจากเอกสารจีน สำนักนายกรัฐมนตรีผศ.ดร.สืบแสง พรหมบุญ

 งานการเมือง 
ทางด้านการเมือง ได้ร่วมงานกับพรรคพลังใหม่ จากนั้นได้ย้ายเข้าสู่พรรคประชาธิปัตย์ ในการเลือกตั้งเมื่อวันที่ 17 พฤศจิกายน  พ.ศ. 2539 ได้เป็นสมาชิกสภาผู้แทนราษฎร (ส.ส.) เขต 7 กรุงเทพมหานคร ต่อมาได้รับแต่งตั้งเป็นผู้ช่วยรัฐมนตรีว่าการกระทรวงศึกษาธิการ (นายชินวรณ์ บุณยเกียรติ) เมื่อปี พ.ศ. 2553 ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 62 สังกัดพรรคประชาธิปัตย์ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคประชาธิปัตย์) แต่ไม่ได้รับเลือกตั้ง

เคยเป็นประจำสำนักนายกรัฐมนตรี ในปี พ.ศ. 2538คำสั่งสำนักนายกรัฐมนตรี ที่ ๑๑/๒๕๓๘ เรื่องแต่งตั้งข้าราชการการเมือง (นายสุรวรณ ไตรผล, นายสุกิจ อัถโถปกรณ์, นายสืบแสง พรหมบุญ)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๕ ตอนที่ ๒๓ ข หน้า ๑๘, ๒ ธันวาคม ๒๕๔๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๔๗, ๔ ธันวาคม ๒๕๓๙
# อาณัฐชัย รัตตกุล
อาณัฐชัย รัตตกุล (เกิด 17 ตุลาคม พ.ศ. 2497) ผู้อำนวยการศูนย์นโยบายสาธารณะและการจัดการ มหาวิทยาลัยเกษมบัณฑิต และอดีตนักการเมืองชาวไทย

 ประวัติ 
อาณัฐชัย เกิดเมื่อวันที่ 17 ตุลาคม พ.ศ. 2497 ที่กรุงเทพมหานคร เป็นบุตรชายของนายพิชัย รัตตกุล อดีตหัวหน้าพรรคประชาธิปัตย์ และประธานรัฐสภา กับคุณหญิงจรวย รัตตกุล และเป็นน้องชายของ พิจิตต รัตตกุล อดีตผู้ว่าราชการกรุงเทพมหานคร ด้านครอบครัวสมรสครั้งแรกกับนางสาวภัทธีมา โกมลบวรกุล มีบุตร 1 คนคือ ชวนท รัตตกุล สมรสครั้งที่สองกับสุกัญญา แกสิน มีบุตร 2 คนคือ กฤษชัย รัตตกุล และพชพร รัตตกุล

จบการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน ปริญญาตรีคณะเศรษฐศาสตร์ มหาวิทยาลัยรามคำแหง ปริญญาโทรัฐประศาสนศาสตร์ จากมหาวิทยาลัยเซาเทิร์นแคลิฟอร์เนีย ประเทศสหรัฐอเมริกา และปริญญาเอกหลักสูตรป้องกันราชอาณาจักร จากวิทยาลัยป้องกันราชอาณาจักร

 การทำงาน 
อาณัฐชัย รัตตกุล เคยลงรับสมัครเลือกตั้งสมาชิกสภาผู้แทนราษฎร (ส.ส.) 2 ครั้ง ในสังกัดพรรคประชาธิปัตย์ ในปี พ.ศ. 2538 โดยลงในเขต 5 กรุงเทพมหานคร (เขตดินแดง, ห้วยขวาง, วัฒนา, คลองเตย) ร่วมกับนายอภิสิทธิ์ เวชชาชีวะ และดร.ธวัช วิชัยดิษฐ แต่ไม่ได้รับการเลือกตั้งหน้า 80, คือความคิด คือชีวิต คือ...อภิสิทธิ์ เวชชาชีวะ โดย ศิริกานดา ศรีชลัมภ์  (มีนาคม, พ.ศ. 2547) ISBN 974-92093-3-8 และในปี พ.ศ. 2544 ในเขต 9 กรุงเทพมหานคร (เขตคลองเตย) ไม่ได้รับเลือกตั้ง โดยแพ้ให้กับนาวาอากาศตรีศิธา ทิวารี จากพรรคไทยรักไทย 

และลงเลือกตั้งสมาชิกวุฒิสภา (ส.ว.) กรุงเทพมหานคร ในปี พ.ศ. 2549 ก็ไม่ได้รับการเลือกตั้งอีกเปิดสาแหรกผู้สมัครสว.ทั่วประเทศ 49 จากผู้จัดการออนไลน์ ผลการเลือกตั้ง ส.ว.ทั่วประเทศอย่างไม่เป็นทางการ

ดร.อาณัฐชัย เป็นผู้ที่สนับสนุนด้านความสัมพันธ์ระหว่างไทย-เกาหลี และเป็นผู้สนับสนุนกีฬาเทควันโด จนก่อตั้งเป็นสมาคมเทควันโดแห่งประเทศไทย และเป็นนายกสมาคมฯเป็นคนแรกด้วยร่วมยินดี ดร.อาณัฐชัย รัตตกุล คนไทยคนแรกในรอบ 20 ปี

ในปี พ.ศ. 2550 ได้รับแต่งตั้งเป็นสมาชิกสภาที่ปรึกษาเศรษฐกิจและสังคมแห่งชาติ แทนตำแหน่งที่ว่างประกาศสำนักงานสภาที่ปรึกษาเศรษฐกิจและสังคมแห่งชาติ เรื่อง รายชื่อสมาชิกสภาที่ปรึกษาเศรษฐกิจและสังคมแห่งชาติ แทนตำแหน่งที่ว่าง

ในทางด้านการแสดง เคยแสดงรับเชิญในละครเรื่อง เจ้านาง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๘, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๒๔, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ , เล่ม ๑๐๙ ตอนที่ ๑๓๑ ง ฉบับพิเศษ หน้า ๑, ๙ ตุลาคม ๒๕๓๕
# คิวคิว ซานกว๋อ
คิวคิว ซานกว๋อ  หรือในความหมาย คิวคิว สามก๊ก Products and Services > Interactive Entertainment Service Tencent Official Site เป็นเกม MMO จากประเทศจีนที่ให้บริการฟรี ที่ได้รับการสร้างโดยบริษัทเทเซ็นต์โฮลดิงส์ ซึ่งเป็นเกมที่อิงมาจากประวัติศาสตร์สามก๊ก โดยเป้าหมายของเกมคือการสั่งสมค่าประสบการณ์และเพิ่มเลเวล ในลักษณะของโรลเพลย์อิงเกม โดยมีส่วนของ คิวคิว (QQ) ที่จำเป็นต่อการเล่น ซึ่งเกมนี้ได้รับการจัดเป็นเกมออนไลน์ที่ประสบความสำเร็จโดยผู้ผลิตจากประเทศจีนQQ Sanguo - China Business News
# กลองกันตรึม
กลองกันตรึม เป็นเครื่องดนตรีประเภทกลองชนิดหนึ่งที่ทำด้วยหนังและไม้ขุดกลวง ขึงหน้าด้านหนึ่งด้วยหนังดึงให้ตึงด้วยเชือก ใช้ตีประกอบจังหวะในวงกันตรึม
# จะเข้กระบือ
จะเข้กระบือ  เป็นเครื่องดนตรีประเภทดีดชนิดหนึ่ง  เป็นเครื่องดนตรีประเภทดีดในแนวนอน มี ๓ สาย สมัยก่อนสายทำจากเส้นไหมฟั่น ปัจจุบันทำจาก สายเบรคจักรยาน การบรรเลงมือขวาใช้สำหรับดีด  ส่วนมือซ้ายกดสายบนเสียงที่ต้องการ  เครื่องดนตรีชนิดนี้เล่นกันในวงมโหรีเขมรเช่นกัน
# กวนอู ภารสมบูรณ์
กวนอู ภารสมบูรณ์ หรือ รณชัย ภารสมบูรณ์ เป็นนักมวยไทยชาวไทย ฉายาของเขามาจากตัวละครสามก๊กที่มีนามว่า กวนอู (關羽) และเป็นหนึ่งในนักมวยไทยผู้มีชื่อเสียง ที่มีการตั้งชื่อตามตัวละครสามก๊ก เช่นดียวกับ ขงเบ้ง ม.รัตนบัณฑิต และ จูล่ง เอกบางไทร โดยหนึ่งในการแข่งขันที่ได้รับการกล่าวขานของกวนอู คือ ศึกอัศวินดำที่จัดขึ้น ณ เวทีมวยรามอินทรา ในวันที่ 14 สิงหาคม พ.ศ. 2554 โดยพบกับคู่ชก เพชรรุ่ง 96 ปีนัง และกวนอูเป็นฝ่ายชนะกวนอูฟัดเข่าดับแต้มเพชรรุ่งศึกอัศวินดำ ที่ 49-47 คะแนนKuan Ou defeats Petchrung on points in Suek Assawin Dum   รวมถึงเข้าร่วมแข่งขันรายการศึกจารุเมืองในวันที่ 25 มกราคม พ.ศ. 2555 โดยพบกับคู่ชก เพชรรุ่งโรจน์ แก้วสัมฤทธิ์แฟนคลับเยอะ "โตโต้"ถามหาเดิมพันหยัน"โตโต้"เข้าทางตีน"สิงห์ดำ""นาคา" ขีดวง 3 ยกน็อก"ศิริมงคล"

 ประวัติ 
กวนอู ภารสมบูรณ์ มีชื่อจริงคือ รณชัย นัดทะยาย ซึ่งเคยเข้าร่วมแข่งขันมวยไทยในรายการต่างๆมาแล้วหลายเวที อาทิ วันที่ 29 พฤศจิกายน พ.ศ. 2551 เขาได้พบกับ กล้าศึก ศิษย์จ่าแน่ ในรายการศึกขุนศึกตระกูลหยาง ที่เวทีมวยลุมพินีMuaythai2000 ศึกขุนศึกตระกูลหยาง วันที่ 1 พฤศจิกายน พ.ศ. 2553 เขาเข้าแข่งขันในรายการศึกดาวรุ่งชูเจริญ โดยพบกับคู่ชก กนกศักดิ์ เพชรหมื่นไวย์ ที่เวทีมวยราชดำเนินศึกดาวรุ่งชูเจริญ ซึ่งกวนอูเป็นฝ่ายชนะคะแนน และเขาพบกับคู่ชก ยอดเกรียงไกร เกียรติ ธ.บ.อุบล ในการแข่งขันศึกจารุเมือง ซึ่งจัดขึ้นในวันที่ 11 กรกฎาคม พ.ศ. 2554 ที่เวทีมวยราชดำเนินศึกจารุเมือง และในวันที่ 20 พฤศจิกายน พ.ศ. 2554 กวนอูได้พบกับ โตโต้ สิทธิชัยยิม ในคู่เอกของรายการศึกอัศวินดำศึกอัศวินดำปรับโผใหม่ ที่เวทีมวยอัศวินดำ รามอินทรา ซึ่งกวนอูเป็นฝ่ายแพ้คะแนน ส่วนในวันที่ 23 เมษายน พ.ศ. 2555 กวนอูพบกับคู่ชก ชัยชนะ ศิษย์หลวงพ่อพูล ในรายการศึกดาวรุ่งชูเจริญ ที่เวทีมวยราชดำเนิน ซึ่งกวนอูเป็นฝ่ายแพ้คะแนน'เพชรสีนิล'ศอกดุ โดยมียอดค่าผ่านประตูที่ 420,260 บาท

 ผลงานระดับนานาชาติ 
 วันที่ ผล คู่ชก รายการ สถานที่จัด วิธีชนะ ยก 25 พฤศจิกายน พ.ศ. 2560 แพ้ มาเธียส เซเว่นมวยไทยยิม ศึกลุมพินี ทีเคโอ สนามมวยเวทีลุมพินี แพ้คะแนน  5 สิงหาคม พ.ศ. 2560 ชนะ เมริ โอกามากิ ศึกเกียรติเพชรซูเปอร์ไฟต์ สนามมวยเวทีลุมพินี ชนะน็อกทางเทคนิค 4
# ขงเบ้ง ม.รัตนบัณฑิต
ขงเบ้ง ม.รัตนบัณฑิต หรือชื่อเดิม ขงเบ้ง ก.ร่มศรีทอง  เป็นนักมวยไทยชาวไทย ฉายาของเขามาจากตัวละครสามก๊กที่มีนามว่า ขงเบ้ง (孔明) ซึ่งเขาเคยพบกับคู่ชก จิ้งหรีดทอง ซีทรานเฟอร์รี่ เมื่อวันที่ 30 เมษายน พ.ศ. 2555 ในศึกศึกมหกรรมไทยโลก - เกียรติเพชร 7 สี ที่จังหวัดสุราษฎร์ธานี"สะเก็ตดาว"ลุยเข่า"เพชรบุญชู" และขงเบ้งเป็นฝ่ายชนะน็อคได้ในยกที่สาม นอกจากนี้ เขาเคยพบกับคู่ชก ชนะศึก ลูกกันทระ ในคู่เอกศึกมวยไทย 7 สี ในวันที่ 27 พฤศจิกายน พ.ศ. 2554 ซึ่งชนะศึกเป็นฝ่ายใช้ศอกโจมตีขงเบ้งที่ใบหน้าจนเลือดไหลเป็นทางในยกแรก แต่เขาก็ยืนหยัดต่อสู้จนครบห้ายก โดยกรรมการได้ตัดสินให้ทั้งคู่เสมอกันกินไม่ลง! ขงเบ้งเจ๊าชนะศึกเดือดมวย 7 สี และเป็นหนึ่งในนักมวยไทยผู้มีชื่อเสียง ที่มีการตั้งชื่อตามตัวละครสามก๊ก เช่นดียวกับกวนอู ภารสมบูรณ์ และจูล่ง เอกบางไทร

ปัจจุบัน ขวัญดี ร่มศรีทอง หรือที่รู้จักกันในชื่อ เสี่ยกรุง ผู้เป็นนายใหญ่ค่ายมวย ก.ร่มศรีทอง ได้ตัดสินยก ขงเบ้ง ก.ร่มศรีทอง พร้อมกับนักมวยอื่นอีก 7 คน ซึ่งเป็นนักมวยในสังกัด ก.ร่มศรีทอง ให้แก่สมหมาย สกุลเมตตา ซึ่งเป็นโปรโมเตอร์เวทีมวยราชดำเนินเป็นที่เรียบร้อยแล้ว โดยทางสมหมายได้ชี้แจงว่าขวัญดีไม่มีเวลาดูแล โดยที่ไม่ได้มีการซื้อขายกันแต่อย่างใด

 ประวัติ 
ขงเบ้ง ม.รัตนบัณฑิต มีชื่อเดิมในการแข่งขันคือ ขงเบ้ง ก.ร่มศรีทอง ซึ่งครั้งที่เขาใช้ชื่อ ขงเบ้ง ก.ร่มศรีทอง ได้เข้าร่วมการแข่งขันรายการต่างๆหลายรายการ ไม่ว่าจะเป็นการแข่งขันชนะคู่ชก พญามด พยัคฆ์ภูดิน และเขาได้พบกับสันติภาพ ศิษย์อุ๊อุบล ในวันที่ 31 ตุลาคม พ.ศ. 2553 ซึ่งขงเบ้งเป็นฝ่ายแพ้ ก่อนที่จะเป็นฝ่ายชนะคะแนนขาดกับคู่ชก หาญนที ว.วิวัฒนานนท์ ในคู่เอกรายการศึกมวยปูนเสือ มวยไทยพันธุ์แท้ ที่เวทีมวยช่อง 7 สี ซึ่งจัดขึ้นในวันที่ 6 มีนาคม พ.ศ. 2554"ขงเบ้ง"ชนะแต้มวิก 7 สีขงเบ้งเสยเข่าสยบแต้มหาญนทีมวย 7 สี จากนั้นในวันที่ 3 เมษายน พ.ศ. 2554 เขาพบกับสันติภาพ ศิษย์อุ๊อุบล โดยเป็นคู่เอกของรายการศึกมวยไทย 7 สี ซึ่งขงเบ้งเป็นฝ่ายชนะคะแนน ด้วยคะแนน 49-48 คะแนน และวันที่ 28 เมษายน พ.ศ. 2554 ขงเบ้งเป็นฝ่ายแพ้คะแนนให้กับคู่ชก ก้องสยาม ต.พิทักษ์ชัย ซึ่งเป็นรองคู่เอกของรายการศึก ส.สมหมาย ที่เวทีมวยราชดำเนิน

ขงเบ้ง ก.ร่มศรีทอง ได้เปลี่ยนชื่อที่ใช้ในการแข่งขันมาเป็น ขงเบ้ง ม.รัตนบัณฑิต โดยขงเบ้งเป็นฝ่ายแพ้คะแนนจิ้งหรีดทอง ซีทรานเฟอร์รี่ ในการแข่งขันคู่เอกศึกมวยไทย 7 สี ซึ่งจัดขึ้นในวันที่ 17 กรกฎาคม พ.ศ. 2554  และขงเบ้งได้แพ้อีกครั้งกับคู่ชก ฟ้าใหม่ สกินเดียวยิม ในคู่เอกศึกมวยไทย 7 สี ซึ่งจัดขึ้นในวันที่ 18 กันยายน พ.ศ. 2554 โดยขงเบ้งเป็นฝ่ายถูกศอกโจมตีจนเลือดออกสองแผล ซึ่งกรรมการตัดสินให้ขงเบ้งเป็นฝ่ายแพ้ในยกที่สี่ และในวันที่ 18 กุมภาพันธ์ พ.ศ. 2555 ขงเบ้งพบกับคู่ชก แสงหิรัญ ลูกบ้านใหญ่ ซึ่งขงเบ้งเป็นฝ่ายแพ้ และในวันที่ 16 มิถุนายน พ.ศ. 2555 ขงเบ้ง ม.รัตนบัณฑิต เคยเป็นฝ่ายชนะเจริญทรัพย์ เกียรติเฉลิมภพ ในการแข่งขันที่อำเภอสะบ้าย้อย จังหวัดสงขลา ก่อนที่ทั้งคู่จะทำการแข่งขันกันอีกครั้งในวันที่ 1 กรกฎาคมของปีเดียวกันนี้ ในคู่เอกของการแข่งขันศึกมวยไทย 7 สีเหลี่ยมฉีด1ส. "เจริญทรัพย์"กู้ชื่อ ซึ่งจากการแข่งขันในครั้งนี้ ขงเบ้งเป็นฝ่ายแพ้คะแนนกีฬารอบวัน : ข่าวสดออนไลน์สรุปผลกีฬาอื่นๆ ทั้งในและต่างประเทศ
# ปี่ไสล
ปี่ไสล  เป็นเครื่องดนตรีปี่ประเภทลิ้นคู่เช่นเดียวกับปี่ใน  ใช้บรรเลงในวงกันตรึม
# กลองโนรา
กลองโนรา เป็นเครื่องดนตรีประเภทกลองชนิดหนึ่ง ใช้ประกอบการแสดงโนราหรือหนังตะลุง โดยทั่วไปมีส่วนสูงประมาณ ๑๒ นิ้วและมีขนาดเส้นผ่าศูนย์กลางของหน้า กลองทั้ง ๒ ด้าน ประมาณ ๑๐ นิ้ว กลองโนรานิยมทำด้วยแก่นไม้ขนุน หนังที่หุ้มกลองใช้หนังวัวหรือควายหนุ่ม มีหมุดไม้หรือภาษาใต้เรียกว่า "ลูกสัก" ตอกยึดหนังหุ้มให้ตึง มีขาทั้งสองขาทำด้วยไม้ไผ่มีเชือกตรึงให้ติดกับกลอง และมีไม้ตีขนาดพอเหมาะ ๑ คู่ ถ้าเป็นกลองที่ใช้ประกอบการแสดงหนังตะลุงจะมีขนาดเล็กกว่า มีส่วนสูงประมาณ ๘ นิ้ว และขนาดเส้นผ่าศูนย์กลางประมาณ ๖ นิ้ว
# โหม่ง
โหม่ง เป็นเครื่องดนตรีประเภทตีชนิดหนึ่ง  ใช้ตีประกอบจังหวะ โหม่ง คือ ฆ้องคู่ เสียงต่างกันที่เสียงแหลมเรียกว่า "เสียงโหม่ง" ที่เสียงทุ้มเรียกว่า "เสียงหมุ่ง" หรือ บางครั้งอาจจะเรียกว่าลูกอกและลูกทุ้มซึ่งมีเสียงแตกต่างกันเป็นคู่ห้า แต่ปัจจุบันเป็นคู่แปด  

วิธีตีโหม่งในวงเครื่องสายหรือปี่พาทย์ ผู้ตีนั่งขัดสมาธิ ให้โหม่งวางอยู่ตรงหน้า จับไม้ตีตีตรง กลางปุ่มด้วยน้ำหนักพอประมาณเนื่องจากโหม่งชนิดนี้มีเสียงดังกังวานยาวนาน จึงนิยมตีห่าง ๆ คือ สองฉิ่งสองฉับต่อการตีโหม่งครั้งหนึ่ง แต่ถ้าเป็นวงกลองยาวหรือวงมังคละ จะนิยมตีลงที่จังหวะหนัก (ฉับ) ตลอดโดยไม่เว้น
# ตะหลดปด
กลองตะหลดปด เป็นเครื่องดนตรีประเภทกลองชนิดหนึ่งที่ขึงด้วยหนังสองหน้า ลักษณะการหุ้มหน้ากลองใช้สายเร่งเสียงดึงโดยโยงเสียงสอดสลับกันไปมาระหว่างหูหิ่งทั้งสองหน้า ตัวกลองมีลักษณะยาวคล้ายกลองแขก ทำด้วยไม้เนื้อแข็ง ขุดเจาะโพรงภายในทั้งสองหน้าอยู่ในลักษณะบัวคว่ำและบัวหงาย มีท่อนำเสียงตรงกลาง ใช้ตีประกอบจังหวะร่วมกับกลองแอว อาจเป็นวงกลองตึ่งนง เปิ้งมง ตกเส้ง หรือ
กลองอืดก็ได้ วงกลองเหล่านี้มักบรรเลงเป็นมหรสพในงานบุญ หรือบรรเลงประกอบการฟ้อนเล็บ ฟ้อนผาง ฟ้อนเทียน และบรรเลงในขบวนแห่โดยทั่วไป
# จ้องหน่อง
thumb|ตัวอย่างเสียง
thumb|จ้องหน่องโลหะของชาวเติร์กและมองโกลจากบริเวณเทือกเขาอัลไต
thumb|จ้องหน่องโลหะในภาพวาดสีน้ำมันของลุยจี บอกเกรีนี

จ้องหน่อง หืน หรือ หุนเครื่องดนตรีของภาคอีสานตอนเหนือ. สืบค้นเมื่อ 21 มกราคม 2564. เป็นเครื่องดนตรีประเภทดีดชนิดหนึ่ง ทำด้วยไม้ไผ่หรือโลหะบาง เซาะร่องตรงกลางเป็นลิ้นในตัว เวลาเล่น (ดีด) ประกบจ้องหน่องเข้ากับปาก ดีดที่ปลายข้างหนึ่งของจ้องหน่องด้วยนิ้วหัวแม่มือหรือนิ้วชี้ หรือชักด้วยด้ายเชือกที่ผูกโยงกับปลายจ้องหน่อง อาศัยกระพุ้งปากเป็นกล่องเสียง (ขยายเสียงในลักษณะเดียวกับกะโหลกซอหรือลำตัวของกีตาร์โปร่ง‎) การสร้างโทนเสียงทำให้เกิดเสียงสูงต่ำตามขนาดของกระพุ้งปากที่ทำ สามารถดีดเป็นเสียงแท้คล้ายเสียงคนออกเสียงสระ 

นิยมเล่นกันในชาติพันธุ์ต่าง ๆ ในกลุ่มไทยลาว เช่น ผู้ไทซึ่งเรียกชื่อว่า "โกย"Isan Gate. วัฒนธรรมกลุ่มอีสานเหนือ. สืบค้นเมื่อ 22 มกราคม 2564. และมูเซอเรียกว่า "เปี๊ยะ" เครื่องดนตรีชนิดนี้ยังพบในต่างประเทศด้วย ได้แก่ แถบมองโกเลีย ปาปัวนิวกินี เกาะลมบก บาหลี แอฟริกา และยุโรป

จ้องหน่องในประเทศต่าง ๆ อังกูฐ คคณา  โมรสิงค์ ต่านโมย เดมีร์-โคมุซ (demir-khomus)โข่วเสียน center|thumb|120x120px|อังกูฐcenter|thumb|120x120px|คคณาcenter|thumb|120x120px|โมรสิงค์ center|thumb|120x120px|เดมีร์-โคมุซcenter|thumb|120x120px|โข่วเสียน  ทำด้วยไม้ไผ่
 มือจับเป็นแท่งยาว
ช่องประกบปากค่อนข้างหนา ทำด้วยไม้ไผ่
 มือจับรูปเป็นแท่งยาว
ช่องประกบปาก เป็นแผ่นบาง
 คล้ายหืนของทางภาคอีสานของไทย ทำด้วยโลหะ
 มือจับรูปวงแหวนกลม
ลิ้นยาว ดีดง่าย ทำด้วยไม้แท้ บาง
 ปลายสองข้างแหลม ทำด้วยโลหะ
 มือจับรูปวงรียาว
ลิ้นยาว ดีดง่ายทำด้วยโลหะ
 เป็นแผ่นแบนยาว
ช่องประกบปากแบนกว้างพบในประเทศกัมพูชาพบในรัฐอัสสัม ประเทศอินเดียพบในประเทศอินเดียพบในประเทศเวียดนามพบในสาธารณรัฐตูวา รัสเซียพบในประเทศจีน
# ดอกเตอร์ออกโทปุส
ดอกเตอร์ออกโทปุส  หรือชื่อเดิมออตโต กุนเธอร์ ออกเทเวียส  เป็นตัวละครตัวร้ายที่มีพลังพิเศษในหนังสือการ์ตูนของสำนักพิมพ์มาร์เวลคอมิกส์ ตั้งแต่ ค.ศ. 1963 มีบทบาทหลักเป็นศัตรูของสไปเดอร์แมน เป็นนักวิทยาศาสตร์เสียสติ และเป็นศัตรูที่ร้ายกาจที่สุดคนหนึ่งของสไปเดอร์แมน ส่วนใหญ่ถูกวาดในลักษณะเป็นชายร่างเล็ก สายตาสั้น ใช้แขนกลทรงพลังสี่อันในการก่อการต่างๆ มีความฝังใจเกี่ยวกับการพิสูจน์ความเป็นอัจฉริยะของตัวเอง และการเอาชนะสไปเดอร์แมน ในช่วงแรกๆ ผู้เขียนมักสะกดนามสกุลเป็นภาษาอังกฤษว่า Octavious ก่อนที่จะเปลี่ยนเป็น Octavius ในภายหลัง ในเรื่องนั้นสไปเดอร์แมนได้ให้ชื่อเล่นกับเขาเอาไว้ว่าด็อก อ็อค  มีบทบาทในสื่อที่เกี่ยวกับสไปเดอร์แมนหลายเรื่อง รวมถึงภาพยนตร์สไปเดอร์แมน 2 ปี ค.ศ. 2004 รับบทโดยอัลเฟรด โมลินา ได้รับการจัดอันดับจาก IGN ให้เป็นสุดยอดตัวร้ายจากหนังสือการ์ตูนตลอดกาลอันดับที่ 28Doctor Octopus is number 28 , IGN.
ในสื่ออื่น
ภาพยนตร์

แซม ไรมี่ ผู้กำกับภาพยนตร์สไปเดอร์แมน กล่าวว่าเขาตั้งใจจะให้ด็อกอ็อคมีบทบาทในภาพยนตร์ภาคแรกด้วย โดยร่วมทีมกับกรีน กอบลิน แต่ในที่สุดก็ไม่ได้ทำ เนื่องจากคงไม่สามารถทำให้เป็นหนังที่ดีได้หากต้องเล่าเรื่องราวจุดกำเนิด 3 ตัวละครพร้อมๆ กัน
# การเลือกตั้งสมาชิกสภาผู้แทนราษฎรจังหวัดสกลนคร เขต 3 แทนตำแหน่งที่ว่าง พ.ศ. 2552
การเลือกตั้งซ่อมสมาชิกสภาผู้แทนราษฎร เขต 3 สกลนคร พ.ศ. 2552 เป็นการเลือกตั้งสมาชิกสภาผู้แทนราษฎรสกลนคร แทนที่ นายพงษ์ศักดิ์ บุญศล ซี่งถูกตัดสิทธิ์ทางการเมือง 5 ปี

 ที่มา 
การเลือกตั้งซ่อมสมาชิกสภาผู้แทนราษฎรเขต 3 สกลนคร พ.ศ. 2552 เกิดขึ้นเนื่องจาก นายพงษ์ศักดิ์ บุญศล ส.ส. เดิมในพื้นที่จากการเลือกตั้งเมื่อวันที่ 23 ธันวาคม พ.ศ. 2550 ของพรรคพลังประชาชนได้ถูกตัดสิทธิ์ทางการเมือง 5 ปี เนื่องจากปราศรัยให้ร้ายพรรคเพื่อแผ่นดิน ทำให้ตำแหน่งในเขตนี้ (อำเภอคำตากล้า, อำเภอส่องดาว, อำเภอสว่างแดนดิน, อำเภอเจริญศิลป์ และ อำเภอบ้านม่วง) ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้จัดการเลือกตั้งซ่อมในวันอาทิตย์ที่ 21 มิถุนายน พ.ศ. 2552

 ผู้สมัคร 
การเลือกตั้งครั้งนี้พรรคเพื่อไทยมีมติส่งนางอนุรักษ์ บุญศล ซึ่งเป็นภรรยาของนายพงษ์ศักดิ์ บุญศล อดีตสมาชิกสภาผู้แทนราษฎรพรรคพลังประชาชน ลงสมัครเลือกตั้งซ่อมในครั้งนี้ ส่วนพรรคภูมิใจไทยมีมติส่งนายพิทักษ์ จันทศรี ลงแข่ง

การเปิดรับสมัครมีขึ้นระหว่างวันที่ 28 พฤษภาคม พ.ศ. 2552 ถึงวันที่ 1 มิถุนายน 2552 ผู้สมัครทั้ง 2 คนได้จับสลาก ปรากฏว่า นายพิทักษ์ได้เบอร์ 1 และนางอนุรักษ์ได้เบอร์ 2 การเลือกตั้งสกลนคร

 พรรค ผู้สมัคร หมายเลข   ภูมิใจไทย  พิทักษ์ จันทศรี 1  เพื่อไทย  อนุรักษ์ บุญศล 2

 ผลการเลือกตั้ง 

เขตการเลือกตั้งที่ 3 ประกอบไปด้วยอำเภอสว่างแดนดิน อำเภอบ้านม่วง อำเภอคำตากล้า อำเภอส่องดาว และอำเภอเจริญศิลป์

 เหตุการณ์ต่อเนื่อง 
อัยการสูงสุด เป็นโจท์ฟ้องร้องนายศุภชัย โพธิ์สุ แกนนำพรรคภูมิใจไทย และรัฐมนตรีช่วยว่าการกระทรวงเกษตรและสหกรณ์ (ในขณะนั้น) ว่าจงใจกระทําความผิดฐานเป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบ เพื่อให้เกิดความเสียหายแก่ผู้หนึ่งผู้ใด หรือปฏิบัติหรือละเว้นการปฏิบัติหน้าที่โดยทุจริต ตามประมวลกฎหมายอาญา มาตรา 157 จากการที่นายศุภชัย กล่าวในระหว่างเป็นประธานเปิดการฝึกอบรมอาสาสมัครหมอดิน ของสถานีพัฒนาที่ดินสกลนคร เมื่อวันที่ 12 มิถุนายน พ.ศ. 2552 แต่ต่อมาศาลฎีกาแผนกคดีอาญาของผู้ดำรงตำแหน่งทางการเมือง พิพากษายกฟ้องศาลฎีกาแผนกคดีอาญาของผู้ดำรงตำแหน่งทางการเมือง เรื่อง ความผิดต่อตำแหน่งหน้าที่ราชการ ความผิดต่อพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา (คดีหมายเลขดำที่ อม. ๑/๒๕๕๕ คดีหมายเลขแดงที่ อม. ๓/๒๕๕๖ ระหว่าง อัยการสูงสุด โจทก์ นายศุภชัย โพธิ์สุ จำเลย)
# กรณีมายาเกวซ
กรณีมายาเกวซ  เป็นปฏิบัติการทางทหารของสหรัฐที่รวดเร็ว ระหว่างวันที่ 13–15 พฤษภาคม ค.ศ. 1975

เวลาประมาณ 15.20 น. ของวันที่ 12 พฤษภาคม เรือบรรทุกสินค้าซึ่งใช้บรรทุกเวชภัณฑ์และเสบียงสัญชาติอเมริกันชื่อ เอสเอส มายาเกวซ (SS Mayaguez) ซึ่งแล่นระหว่างฮ่องกงกับประเทศไทย ขณะที่แล่นอยู่ห่างจากชายฝั่งของประเทศกัมพูชา 60 ไมล์ ซึ่งถือเป็นเขตน่านน้ำสากล ได้ถูกเรือปืนจำนวนหลายลำของกัมพูชาประชาธิปไตย (เขมรแดง) เข้าล้อมและบุกยึด จับตัวประกันซึ่งเป็นกัปตันและลูกเรือไว้ได้ทั้งหมด 39 คน จากนั้นได้ลากไปจอดลอยลำทิ้งสมอไว้ที่เกาะตาง ใกล้กับเมืองกำปงโสม (เมืองพระสีหนุในปัจจุบัน)

รัฐบาลสหรัฐโดยประธานาธิบดีเจอรัลด์ ฟอร์ด ได้ตัดสินใจอย่างเร่งด่วนส่งกองกำลังทหารซึ่งส่วนมากเป็นนาวิกโยธินประมาณ 1,000 นาย จากเกาะโอกินาวะและอ่าวซูบิก เข้าประจำการที่สนามบินอู่ตะเภาในพื้นที่ของประเทศไทย เพื่อใช้เป็นฐานในการปฏิบัติการบุกยึดเรือและตัวประกันคืน ในวันที่ 13 พฤษภาคม โดยปฏิบัติการเริ่มขึ้นในเช้ามืดของวันที่ 14 พฤษภาคม โดยมีเครื่องบินรบจากฐานทัพอเมริกันที่จังหวัดอุดรธานีและนครราชสีมาออกปฏิบัติการร่วมด้วย และประสบความสำเร็จในเวลาประมาณ 11.00 น. โดยสามารถจมเรือปืนของเขมรแดงลงได้ 3 ลำ มีความสูญเสียด้วยกันของทั้งสองฝ่าย แต่สามารถช่วยเหลือตัวประกัน รวมถึงลูกเรือประมงของไทยจำนวน 5 คนออกมาได้

ทว่าปฏิบัติการดังกล่าว ทางการสหรัฐใช้ฐานบินอู่ตะเภาทั้งที่รัฐบาลไทยขณะนั้นไม่อนุญาตอย่างชัดแจ้ง ในวันที่ 17 พฤษภาคม ได้มีกลุ่มนักศึกษาและประชาชน 30,000 คน นำโดยธีรยุทธ บุญมี ประท้วงที่หน้าสถานเอกอัครราชทูตสหรัฐประจำประเทศไทย ฝ่ายรัฐบาลไทยเรียกว่าเป็นการละเมิดอธิปไตยของไทย และให้สหรัฐถอนทหารออกจากอู่ตะเภาในทันที

ในที่สุดเหตุการณ์จบลงในวันที่ 19 พฤษภาคม หลังจากการชุมนุมยืดเยื้อนานถึง 3 วัน เมื่ออุปทูตสหรัฐประจำประเทศไทยได้ส่งสาสน์แสดงความเสียใจต่อการกระทำดังกล่าวกระแสต้าน "จักรวรรดินิยมอเมริกัน" นักศึกษาชุมนุมประท้วงการใช้ฐานทัพอากาศในไทย โดยไม่ขออนุญาต หน้า 149, กาลานุกรมสยามประเทศไทย 2485-2554 โดย ชาญวิทย์ เกษตรศิริ ISBN 978-974-228-070-3Walter LaFeber, America, Russia, and the Cold War, 1945-1990, (McGraw - Hill, Inc., 1991), pp. 281 – 282. สุดท้ายสหรัฐถอนทหารออกจากประเทศไทยหมดสิ้นในปี 1976
# จัดด์ ทรัมป์
จัดด์ ทรัมป์  เกิดเมื่อวันที่ 20 สิงหาคม ค.ศ. 1989 ในบริสตอล เป็นนักสนุกเกอร์อาชีพชาวอังกฤษ เขาประสบความสำเร็จอย่างมากในการแข่งขันเยาวชน ก่อนที่จะเทิร์นเป็นนักสนุกเกอร์อาชีพในปี 2005 เมื่อวันที่ 3 เมษายน 2011 ทรัมป์ได้แชมป์รายการเก็บคะแนนครั้งแรกโดยเอาชนะมาร์ก เซลบี 10–8 ในรอบสุดท้ายในไชนาโอเพน หลังจากประสบความสำเร็จในประเทศจีน เขาได้มาถึงรอบสุดท้ายในเวิลด์สนุกเกอร์แชมเปียนชิปปี 2011 ซึ่งเขาได้พ่ายแพ้ให้กับ จอห์น ฮิกกินส์ และได้แชมป์ในเวิลด์สนุกเกอร์แชมเปียนชิปปี 2011 ซึ่งเอาชนะมาร์ก อัลเลน ด้วย 10–8 เฟรมในรอบสุดท้าย